เลขาธิการคณะกรรมการการเลือกตั้ง เปิดเผยจนถึงขณะนี้มีประชาชนมาใช้สิทธิต่อเนื่อง พบส่วนใหญ่ทำผิดกฎหมายโดยฉีกบัตรเลือกตั้งใน 10 จังหวัดแล้ว
เลขาธิการคณะกรรมการการเลือกตั้ง เปิดเผยจนถึงขณะนี้มีประชาชนมาใช้สิทธิต่อเนื่อง พบส่วนใหญ่ทำผิดกฎหมายโดยฉีกบัตรเลือกตั้งใน 10 จังหวัดแล้วพ.ต.อ.จรุงวิทย์ ภุมมา เลขาธิการคณะกรรมการการเลือกตั้ง เปิดเผยภาพรวมการลงคะแนนเลือกตั้งสมาชิกสภาผู้แทนราษฎรจนถึงขณะนี้ ว่ายังมีผู้มาใช้สิทธิอย่างต่อเนื่องและพบมีการกระทำผิดกฎหมายฉีกบัตรเลือกตั้งจำนวน 10 ราย ในจังหวัดลำพูน สมุทรสงคราม อยุธยา ยโสธร เชียงใหม่ ตาก กรุงเทพมหานคร ปทุมธานี นครศรีธรรมราช และจังหวัดอ่างทอง รวมทั้งมีการถ่ายภาพบัตรเลือกตั้งซึ่งถูกดำเนินคดีที่จังหวัดชลบุรี ส่วนจำนวนเรื่องร้องคัดค้านทั้งที่สำนักงาน กกต.จังหวัด และที่ส่วนกลางรวมทั้งสิ้น 157 เรื่อง โดยเรื่องที่มีการร้องคัดค้านมากที่สุด คือเรื่องการแจกเงินซื้อเสียงจำนวน 57 คดี นอกจากนี้ ยังมีผู้มีสิทธิเลือกตั้งใช้สิทธิผิดหน่วยเลือกตั้ง เจ้าหน้าที่ได้แนะนำไปใช้สิทธิให้ถูกหน่วยเลือกตั้งแล้ว  ส่วนที่อำเภอเขมราฐ จังหวัดอุบลราชธานี มีผู้มีสิทธิเลือกตั้งมาร้องว่ามีการใช้สิทธิเลือกตั้งซ้ำกัน 2 คน ขณะนี้อยู่ระหว่างตรวจสอบข้อเท็จจริง เลขาธิการคณะกรรมการการเลืองตั้ง คาดประชาชนจะออกมาใช้สิทธิ์เกินกว่าร้อยละ 80 จึงขอเชิญชวนประชาชนออกมาใช้สิทธิ์เลือกผู้แทนเข้ามาทำหน้าที่ในสภาและเข้ามาบริหารประเทศ